b'\n_START_ARTICLE_\nKalijev jodid\n_START_SECTION_\nLastnosti\n_START_PARAGRAPH_\nKalijev jodid je kristali\xc4\x8dna snov bele barve, rahlo ma\xc5\xa1\xc4\x8dobnega vonja. Je topen v vodi. Njegovo vreli\xc5\xa1\xc4\x8de zna\xc5\xa1a 1330\xc2\xbaC, tali\xc5\xa1\xc4\x8de pa 680-686\xc2\xbaC._NEWLINE_Kalijev jodid je ionske sestave, K +-I. To so kristali v strukturi natrijevega klorida. Pridobiva se z industrijsko obdelavo KOH z jodom._NEWLINE_Uporablja se v kemi\xc4\x8dnih procesih tako organske kot anorganske kemije. Kemikalija oziroma snov ni razvr\xc5\xa1\xc4\x8dena kot nevarna po EC kriterijih in ni kvalificirana kot nevarna za \xc4\x8dloveka in okolje._NEWLINE_Pri ljudeh, ki so ob\xc4\x8dutljivi na jod lahko povzro\xc4\x8di preob\xc4\x8dutljivost. Prah snovi lahko tvori z zrakom eksplozivno zmes. V stiku z o\xc4\x8dmi lahko povzro\xc4\x8di dra\xc5\xbeenje izra\xc5\xbeeno kot rde\xc4\x8dica in bole\xc4\x8dino._NEWLINE_Kalijev jodid je obstojen, \xc4\x8de ga hranimo v ustreznih razmerah. Nevarno ga je izpostavljati visokim temperaturam. Zdru\xc5\xbeljiv ni z nobenim od oksidantov, mo\xc4\x8dno pa reagira z alkalnimi kovinami, bromom, fluorperkloratom in klortrifluoridom, ob katerih nastane nevarnost ognja in eksplozije._NEWLINE_Ob stiku z o\xc4\x8dmi rahlo dra\xc5\xbei.'